У глыбіні тэрыторыі стаялі крыжовы ў плане школьны корпус, аднапавярховы прамавугольны будынак бурсы. У асобным будынку з мезанінам размяшчалася аптэка. Адзінай мураванай пабудовай з"яўлялася скарбніца, пастаўленая ў глыбіні асобна ад іншых карпусоў у 1724 г. З"явілася яна па ініцыятыве рэктара калегіума Анастаза Людвіка Керсніцкага. Тут размяшчалася бібліятэка.